CELEX: 62016TN0874
Language: sl
Date: 2016-12-09 00:00:00
Title: Zadeva T-874/16: Tožba, vložena 9. decembra 2016 – RA/Računsko sodišče

13.2.2017   
            
            
               SL
            
            
               Uradni list Evropske unije
            
            
               C 46/22
            
         Tožba, vložena 9. decembra 2016 – RA/Računsko sodišče
   (Zadeva T-874/16)
   (2017/C 046/25)
   Jezik postopka: francoščina
   
      Stranki
   
   
      Tožeča stranka: RA (Luxembourg, Luksemburg) (zastopnika: S. Orlandi in T. Martin, odvetnika)
   
      Tožeča stranka: Evropsko računsko sodišče
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi odločbo z dne 4. marca 2016 o nenapredovanju tožeče stranke v naziv AD 11 za nično;
            
         
               —
            
            
               Računskemu sodišču naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: tožeča stranka uveljavlja ugovor nezakonitosti sistema napredovanj, ki velja za Računsko sodišče Evropske unije in ki je bil vzpostavljen z odločbo 53-2014 o napredovanjih, ker vpliva na možnost organa za imenovanje (AIPN), da metodično ugotovi razlike pri načinu ocenjevanja uradnikov, kot ga izvajajo različni ocenjevalci institucije na podlagi njihove subjektivonsti.
            
         
               2.
            
            
               Drugi tožbeni razlog: odločba z dne 4. marca 2016 o nenapredovanju tožeče stranke v naziv AD 11 krši člen 45 Kadrovskih predpisov za uradnike Evropske unije, ker AIPN ni opravil primerjalne ocene njene uspešnosti na podlagi enakosti in objektivnosti ob uporabi primerljivih virov informacij in podatkov.
            
         
               3.
            
            
               Tretji tožbeni razlog: iz obrazložitve odgovora, s katerim je bila zavrnjena pritožba, je razvidno, da izpodbijana odločba vsebuje več očitnih napak v zvezi s presojo.